id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id ms nl id id pl id id id id ms id ms id id id ms id id id id ms id id id ms ms id id ms id id id id ms id id id ms id ms id id id id id ms ms id nl en id id eo ms id id id ms id ms ms ms id en de ms ms id az fr id fi ms en id id hy hy hy ms ms en en en en en id id id id ms en id id jv ms id id it es id id en id ms ms ms ms ms ms
Vitamin Ibu Mengandung Dah Cukup Beri Nutrisi, Benarkah? - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Nutrisi Dah Cukup Jika Ibu Hamil Makan Vitamin Pranatal, Betul Ke? Ini Yang Anda Patut Tahu
Ditulis oleh Asyikin Md Isa Disemak pada 12/08/2020
Disemak secara perubatan oleh Dr. Gabriel Tang Pei Yung
Ada yang mengatakan pengambilan vitamin ibu mengandung penting untuk jadikan badan bertenaga dan kuat. Adakah benar atau sekadar mitos yang menjadi kepercayaan wanita hamil?
Jika anda sedang hamil atau mencuba untuk mengandung, kemungkinan anda mungkin sudah atau sedang mempertimbangkan untuk mengambil vitamin ibu mengandung.
Umumnya, vitamin untuk wanita mengandung atau vitamin pranatal dianggap sebagai makanan tambahan.
Vitamin ini diformulasi khas untuk membantu wanita hamil mendapat vitamin dan mineral yang diperlukan untuk menyokong tubuhnya dan bayi yang sedang membesar.
Walau bagaimanapun, terdapat salah faham mengenai vitamin ini yang telah digembar-gemburkan sehingga menjadi kepercayaan kebanyakan individu.
Sudah tiba masanya untuk kita bongkar tentang mitos yang salah ini!
Mitos vs fakta vitamin ibu mengandung
Berikut adalah 8 mitos tentang vitamin pranatal dan fakta yang perlu anda tahu:
Mitos #1 – Hanya ambil vitamin pranatal ketika mengandung
Anda disarankan untuk mengambil vitamin setiap hari walaupun sebelum hamil, sepanjang tempoh kehamilan dan juga semasa menyusukan bayi.
Kebanyakan fasa tumbesaran utama berlaku pada minggu-minggu pertama kehamilan, malahan pada ketika anda belum menyedari yang anda berbadan dua.
Bagi ibu yang melakukan penyusuan eksklusif pula, manfaat vitamin yang dimakan disalurkan melalui susu akan dapat menyokong tumbesaran bayi .
Mitos #2 – Semua vitamin pranatal adalah sama
Walaupun variasinya sedikit, namun setiap jenama vitamin ibu mengandung mungkin mengandungi vitamin dan dos yang berbeza.
Sesetengah vitamin mengandungi nutrien tambahan sementara ada yang lain dihasilkan untuk wanita yang memerlukan zat besi, asid folik, kalsium atau sebarang nutrien lain.
Pastikan anda sentiasa membaca label dan memilih vitamin mengikut keperluan pemakanan.
Mitos #3 – Multivitamin mengandungi semua keperluan
Anda mungkin memerlukan makanan tambahan sebelum, semasa dan selepas mengandung.
Bagi wanita hamil yang menjangkakan kelahiran bayi kembar atau lebih, anda mungkin memerlukan lebih banyak vitamin B12.
Wanita dengan masalah anemia, mungkin memerlukan suplemen zat besi.
Semasa menyusu badan, bayi mungkin kekurangan vitamin D, jadi berbincanglah dengan pakar pediatrik tentang pengambilan sebarang makanan tambahan.
Mitos #4 – Vitamin menjadikan anda lebih sihat dan kuat
Mengambil vitamin pranatal boleh menyebabkan anda mendapat kesan sampingan sakit jika tidak kena caranya. Keadaan seperti mual dan sembelit antara kesan sampingan yang boleh berlaku.
Untuk mengelakkan mual, pastikan anda memakan suplemen bersama makanan atau sebelum tidur, minum air dengan cukup dan bersenam.
Jika berterusan, berbincanglah dengan doktor tentang simptom dan cubalah jenama lain.
Mitos #5 – Makan vitamin tidak perlu risau akan diet pemakanan
Anda harus tahu, kebanyakan vitamin ibu mengandung tidak merangkumi 100% keperluan nutrien dan vitamin.
Terdapat sesetengah vitamin hanya dapat diserap ke dalam badan melalui makanan.
Pengambilan makanan berkhasiat membantu wanita hamil untuk mengekalkan berat badan seimbang bagi menyokong perkembangan bayi.
Mitos #6 – Wajib mengambil vitamin ibu mengandung
Kebanyakan doktor akan mengesyorkan wanita hamil untuk mengambil suplemen tambahan yang dirumus khas untuk kehamilan.
Terdapat juga multivitamin yang baik dan selamat untuk dimakan sewaktu mengandung.
Mitos #7 – Tidak perlu vitamin pranatal jika makan dengan seimbang
Setiap individu mempunyai jurang pemakanan dalam diet harian. Maka vitamin pranatal dapat mengisi jurang tersebut.
Seorang wanita mengandung memerlukan banyak khasiat tambahan seperti kalsium, kolin, zat besi, DHA/EPA, folat, vitamin C, vitamin A dan nutrien lain.
Tanpa khasiat yang mencukupi, anda dan bayi akan terdedah kepada komplikasi sebelum dan selepas kehamilan, seperti:
Berat bayi lahir rendah
Kencing manis semasa mengandung
Anda tidak dapat mencegah apa yang mungkin berlaku sepanjang tempoh kehamilan. Namun anda boleh mengurangkan risikonya dengan mengutamakan pengambilan nutrien penting.
Mitos #8 – Vitamin pranatal hanya untuk wanita hamil yang kurang vitamin
Kebanyakan multivitamin dihasilkan untuk memberikan ibu yang sedang mengandung mineral dan makanan tambahan.
Ia untuk membantu menjaga kesihatan ibu dan mendorong perkembangan janin agar lebih sihat.
Kebanyakan pakar akan menyarankan wanita yang merancang kehamilan untuk mengambil vitamin untuk ibu mengandung sebelum dan sepanjang tempoh kehamilan.
Jika ada yang tidak kena, segera berjumpa pakar
Ada wanita hamil berasakan vitamin pranatal yang dimakan menyebabkan ketidakselesaan perut.
Masalah ini boleh diatasi jika anda mengambil vitamin ibu mengandung selepas makan atau semasa makan, lebih-lebih lagi buat mereka yang menderita mabuk pagi.
Jika tidak berkesan, mungkin anda perlu mencuba vitamin jenama lain.
Sekiranya anda mempunyai sebarang keraguan tentang vitamin pranatal yang anda ambil, bawa botol vitamin tersebut semasa pemeriksaan pranatal untuk menentukan sama ada ia sesuai atau tidak.
Gunakan kalkulator ini untuk menentukan tarikh akhir anda. Walau bagaimanapun, ini hanyalah anggaran semata-mata! Kebanyakan wanita akan melahirkan anak dalam masa seminggu sebelum atau selepas tarikh ini.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
https://americanpregnancy.org/pregnancy-health/nutrients-vitamins-pregnancy// Accessed on June 2, 2020
https://my.clevelandclinic.org/health/drugs/9754-pregnancy-prenatal-vitamins/ Accessed on June 2, 2020
https://ods.od.nih.gov/factsheets/VitaminA-HealthProfessional// Accessed on June 2, 2020
https://healthychild.org/5-myths-about-prenatal-vitamins/ / Accessed on June 2, 2020
https://baptisthealth.net/baptist-health-news/advice-about-eating-healthy-when-expecting-a-baby// Accessed on June 2, 2020
BAHAYA! Berat Menyusut Sewaktu Hamil, Itu Bukan Perkara Menggembirakan, Ibu
Bahana Ibu Hamil Tidur Berdengkur, Bukan Saja Tingkat Risiko Pre-Eklampsia, Tapi Juga Bersalin C-zer
Ditulis oleh Asyikin Md Isa Disemak pada 12/08/2020
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.